CELEX: 32014R0636
Language: lv
Date: 2014-06-13 00:00:00
Title: Komisijas Īstenošanas regula (ES) Nr. 636/2014 ( 2014. gada 13. jūnijs ) par nenodīrātu lielo medījamo dzīvnieku tirdzniecības sertifikāta paraugu  Dokuments attiecas uz EEZ

14.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 175/16
            
         KOMISIJAS ĪSTENOŠANAS REGULA (ES) Nr. 636/2014
   (2014. gada 13. jūnijs)
   par nenodīrātu lielo medījamo dzīvnieku tirdzniecības sertifikāta paraugu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 7. panta 2. punkta a) apakšpunktu,
   tā kā:
   
               (1)
            
            
               Regulā (EK) Nr. 853/2004 ir noteikti īpaši higiēnas noteikumi attiecībā uz dzīvnieku izcelsmes pārtiku. Tajā cita starpā ir ietverti noteikumi attiecībā uz medījamo dzīvnieku gaļas ražošanu un laišanu tirgū. Pārtikas apritē iesaistītajiem tirgus dalībniekiem jānodrošina, ka šāda gaļa tiek laista tirgū tikai tad, ja tā ir ražota saskaņā ar minētās regulas III pielikuma IV sadaļu.
            
         
               (2)
            
            
               Regulā (EK) Nr. 853/2004 arī paredz izveidot tādu sertifikātu paraugus, ko pievieno dzīvnieku izcelsmes produktu sūtījumiem.
            
         
               (3)
            
            
               Komisijas Regulā (ES) Nr. 633/2014 (2), ar ko groza Regulas (EK) Nr. 853/2004 III pielikumu, noteikts, ka nenodīrātus lielos medījamos dzīvniekus var nosūtīt uz medījamo dzīvnieku gaļas apstrādes uzņēmumu citā dalībvalstī, ja laikā, kad tos transportē uz šo medījamo dzīvnieku gaļas apstrādes uzņēmumu, tiem ir pievienots sertifikāts, kas apliecina atbilstību Regulas (EK) Nr. 853/2004 III pielikuma IV sadaļai.
            
         
               (4)
            
            
               Lai atvieglotu nenodīrātu lielo medījamo dzīvnieku tirdzniecību, ir lietderīgi paredzēt sertifikāta paraugu, kas izmantojams tirdzniecībā starp dalībvalstīm.
            
         
               (5)
            
            
               Tā kā nenodīrātu lielo medījamo dzīvnieku ķermeņos var būt dzīvnieku slimības izraisoši patogēni, lielajiem medījamiem dzīvniekiem nevajadzētu būt no teritorijām, kurās veselības apsvērumu dēļ atbilstīgi Savienības vai valsts tiesību aktiem ir noteikts aizliegums vai ierobežojums, kas skar konkrēto sugu. Nenodīrātu mežacūku ķermeņu tirdzniecību var veikt tikai tad, ja netiek skarts Komisijas Īstenošanas lēmums 2013/764/ES (3).
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Nenodīrātu lielo medījamo dzīvnieku sūtījumiem, ko nosūta uz dalībvalstīm, pievieno sertifikātu atbilstīgi pielikumā sniegtajam paraugam.
   Sertifikāts apliecina, ka sūtījumam pievienotais rakstiskais apliecinājums par apskati, kuru attiecīgā gadījumā veikusi apmācīta persona, un attiecīgās ķermeņu daļas atbilst Regulas (EK) Nr. 853/2004 III pielikuma IV sadaļas II nodaļas 4. punktam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. jūnijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 139, 30.4.2004., 55. lpp.
   
   
      (2)  Komisijas 2014. gada 13. jūnija Regula (ES) Nr. 633/2014, ar ko groza Eiropas Parlamenta un Padomes Regulas (EK) Nr. 853/2004 III pielikumu un Eiropas Parlamenta un Padomes Regulas (EK) Nr. 854/2004 I pielikumu attiecībā uz īpašām prasībām lielo medījamo dzīvnieku apstrādei un medījamo dzīvnieku pēckaušanas veterinārajai ekspertīzei (skatīt šā Oficiālā Vēstneša 6. lpp.).
   
      (3)  Komisijas 2013. gada 13. decembra Īstenošanas lēmums 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (OV L 338, 17.12.2013., 102. lpp.).
   
      PIELIKUMS
      Veterinārā sertifikāta paraugs: nenodīrātu lielo medījamo dzīvnieku tirdzniecība